Author: fischerovaji
Last saved by: jost
Company: UVSR

ÚRAD VLÁDY 
SLOVENSKEJ REPUBLIKY
     sekcia vládnej legislatívy
		
								  Na rokovanie vlády SR
								  dňa 1.júna 2005								                      K materiálu č. 9750/2005

S T A N O V I S K O

k návrhu nariadenia vlády Slovenskej republiky o zvýšení platových taríf príslušníkov Hasičského a záchranného zboru - k novému zneniu

I

Návrh nariadenia vlády Slovenskej republiky o zvýšení platových taríf príslušníkov Hasičského a záchranného zboru predkladá minister vnútra SR V. Palko na základe § 131 ods. 3 zákona č. 315/2001 Z. z. o Hasičskom a záchrannom zbore. 
	
Účelom predloženého návrhu je zabezpečiť zvýšenie platových taríf o 5 % príslušníkov Hasičského a záchranného zboru s účinnosťou od 1. júla 2005 v súlade s § 5 zákona č. 740/2004 Z. z. o štátnom rozpočte na rok 2005 a s čl.VI ods.1 Kolektívnej dohody na rok 2005 uzatvorenej medzi Ministerstvom vnútra SR  a Odborovým zväzom hasičov.
	
Materiál bol predmetom pripomienkového konania a na rokovanie vlády a jej legislatívnej rady sa predkladá  bez rozporov.

	Dopad na štátny rozpočet je vyčíslený v doložke finančných, ekonomických, environmentálnych vplyvov, vplyvov na zamestnanosť a podnikateľské prostredie. ani na rozpočty obcí a rozpočty vyšších územných celkov. Zvýšenie platových taríf si vyžiada v roku 2005 finančné prostriedky v sume cca 27 700 tis. SK, z toho na platy cca 20 500 tis. SK.  
	
           II

Predmetný návrh nariadenia vlády bol prerokovaný na zasadnutí Legislatívnej rady vlády Slovenskej republiky 17. mája 2005. Legislatívna rada   po jeho prerokovaní odporučila predkladateľovi predložiť návrh nariadenia na rokovanie vlády Slovenskej republiky v novom znení, v ktorom budú zapracované jej pripomienky a odporúčania.

		III		
            
         Sekcia vládnej legislatívy Úradu vlády Slovenskej konštatuje, že v predloženom znení návrhu nariadenia vlády SR sú zapracované všetky pripomienky legislatívnej rady (2 pripomienky), a preto  odporúča   vláde Slovenskej  republiky predmetný návrh  nariadenia vlády v predloženom znení  s ch v á l i ť.

Bratislava 25. mája 2005
Vypracovala: J. Fischerová	 
		
	Štefan G r m a n
	                                                                            generálny riaditeľ 
                                                                                sekcie vládnej legislatívy